|  |  |
| --- | --- |
| RH/ JLS/: DJEČJI VRTIĆ VIŠKOVO, Vozišće 19d  **RKP: 31198** | **Razina: *21***  **Matični broj: *01248685***  **OIB: *80461906553***  **NKD oznaka djelatnosti: *8510***  **IBAN: *HR372412009184950005*** |

**BILJEŠKE UZ FINANCIJSKA IZVJEŠĆA**

**za razdoblje od 01.01.do 31.12. 2019**.

**I. Bilješke uz Izvještaj o prihodima i rashodima, primicima i izdacima (obrazac PR-RAS)**

Za odvijanje rada i programa Dječjeg vrtića Viškovo ostvareni su prihodi iz proračuna Općine Viškovo i drugih nenadležnih proračuna, prihodi po posebnim propisima (od sufinanciranja roditelja), te od donacija i drugih nespomenutih prihoda.

**Bilješka br. 1:**

Prihodi poslovanja **(AOP 001)** Dječjeg vrtića Viškovo ostvareni su u razdoblju od 1. siječnja do 31. prosinca 2019. godine u iznosu od 6.859.420,00kn što je u odnosu na isto razdoblje 2018. godine povećanje od 761.114,00 kn (12,5%).

Prihodi za financiranje rashoda poslovanja i rashoda za nabavu nefinancijske imovine uplaćeni iz proračuna Općine Viškovo iznose ukupno 5.145.825,00kn **(AOP 132, AOP 133)** što je u odnosu na isto razdoblje 2018. godine povećanje od 708.815,00kn (9,3%).

Prihodi od sufinanciranja roditelja i drugi nespomenuti prihodi iznose ukupno 1.547.629,00kn **(AOP 116)** što je u odnosu na isto razdoblje 2018. godine smanjenje od 25.154,00kn (1,6 %).

Do povećanja ukupnih prihoda iz proračuna došlo je zbog povećanja financijskog plana u odnosu na 2018. godinu a prihodi od roditelja - korisnika usluga, unatoč povećanju cijene usluga vrtića od 1. rujna 2019.godine, smanjeni su zbog manjeg broja upisane djece za prosječno 22 djece mjesečno radi usklađenja broja djece u skupinama s važećim Državnim pedagoškim standardom i većeg broja opravdanih izostanaka djece, sukladno važećem ugovoru.

**Bilješka br. 2:**

Prema **AOP 063** - prihodi iz državnog proračuna- ostvareno je 58.080,00kn.

Navedeni prihodi su primljeni od Ministarstva znanosti i obrazovanja, a odnose se na program predškole, program za djecu s teškoćama u razvoju i programe za darovitu djecu. U odnosu na isto razdoblje 2018. godine umanjeni su za 6.080,00kn (9,5%), zbog manjeg broja djece koja su uključena u navedene programe.

**Bilješka br.3:**

Prema **AOP 148** - ukupni rashodi poslovanja iznose 6.455.275,00kn, u čemu se najveći dio odnosi na rashode za zaposlene, ukupno 4.869.324,00kn (75%). U odnosu na isto razdoblje 2018. godine, izdaci za zaposlene veći su 9,3% zbog povećanja osnovice za obračun plaće i povećanja ostalih naknada za zaposlene.

**Bilješka br. 4:**

**AOP 160** - materijalni rashodi ukupno iznose 1.585.938 00kn, odnosno 25% ukupnih rashoda, što je u skladu s financijskim planom.

Materijalni rashodi obuhvaćaju naknade troškova zaposlenima u iznosu od 238.117,00kn, rashode za materijal i energiju u iznosu od 882.206,00kn, rashode za usluge u iznosu od 330.827,00kn, naknade troškova osobama izvan radnog odnosa u iznosu od 4.992,00kn te ostale nespomenute rashode poslovanja u iznosu od 129.796,00kn.

Materijalni rashodi pokriveni su vlastitim prihodima, prihodima od Ministarstva znanosti i obrazovanja te donacijama.

**SPECIFIKACIJA MATERIJALNIH I FINANCIJSKIH RASHODA ZA 2019.GODINU (razdoblje 01.01.- 31.12.2019.)**

|  |  |  |
| --- | --- | --- |
| **Konto** | **Opis** | **Ukupno (kn)** |
| 3111 | Plaće za redovan rad | 3.893.951,00 |
| 3113 | Plaće za prekovremeni rad | 19.186,00 |
| 3121 | Ostali rashodi za zaposlene | 402.707,00 |
| 3132 | Doprinosi za obvezno zdr.osiguranje | 568.672,00 |
| 3133 | Doprinosi za nezaposlenost | 4.808,00 |
| 3211 | Službena putovanja | 33.873,00 |
| 3212 | Naknade za prijevoz | 172.182,00 |
| 3213 | Stručno usavršavanje | 30.452,00 |
| 3214 | Ostale naknade troškova zaposlenima | 1.610,00 |
| 3221 | Uredski materijal | 213.012,00 |
| 3222 | Materijal i sirovine | 484.192,00 |
| 3223 | Energija | 156.152,00 |
| 3224 | Materijal za održavanje | 8.003,00 |
| 3225 | Sitni inventar | 11.111,00 |
| 3227 | Službena, radna i zaštitna odjeća i obuća | 9.736,00 |
| 3231 | Usluge telefona,pošte i prijevoza | 20.021,00 |
| 3232 | Usluge tekućeg održavanja | 63.341,00 |
| 3233 | Usluge promidžbe i informiranja | 7.437,00 |
| 3234 | Komunalne usluge | 58.611,00 |
| 3236 | Zdravstvene usluge | 41.842,00 |
| 3237 | Intelektualne usluge | 46.872,00 |
| 3238 | Računalne usluge | 5.875,00 |
| 3239 | Ostale usluge | 86.828,00 |
| 3241 | Naknade troškova osobama izvan radnog odnosa | 4.992,00 |
| 3292 | Premije osiguranja | 115.637,00 |
| 3293 | Reprezentacija | 4.369,00 |
| 3295 | Pristojbe i naknade | 9.765,00 |
| 3299 | Ostali nespomenuti rashodi poslovanja | 25,00 |
| 3433 | Zatezne kamate | 13,00 |

Trošak na **AOP 155** -ostali rashodi za zaposlene uvećan je za 218.954,00kn (119,2%) zbog isplate regresa za godišnji odmor koji u 2018. godini nije isplaćen, isplate naknada za osobe s invaliditetom i nagrade za dobre poslovne rezultate tijekom 2019. godine.

Trošak na **AOP 159** -doprinosi za obvezno osiguranje u slučaju nezaposlenosti smanjen je za 52.139,00kn (92%), zbog ukidanja doprinosa izmjenama važećeg zakona početkom 2019. godine.

Trošak na **AOP 162** -službena putovanja uvećana su za 11.152,00 kn (49%) zbog povećanih aktivnosti i stručnog usavršavanja.

Trošak na **AOP 163** - naknada za prijevoz, za rad na terenu i odvojeni život, umanjena je u odnosu na 2018. godinu za 44.575,00 kn (20,6%) zato što se u 2018. godini isplatila razlika za neisplaćeni prijevoz u prethodnom vremenskom razdoblju.

Trošak na **AOP 164** -stručno usavršavanje uvećano je za 12.578,00kn (70%) zbog kotizacije ciklusa radionica „Rastimo zajedno“ za osposobljavanja voditelja radionica, izvršenja obveza iz važećih zakona vezano za obnovu certifikata domara za ložača centralnog grijanja objekta, tečaja higijenskog minimuma i zaštite na radu i protupožarne zaštite, te ostale stručne edukacije vezano za poslovanje vrtića, rad djece s teškoćama i projekte.

Trošak na **AOP 168** - materijal i sirovine umanjene su u odnosu na isto razdoblje 2018. godine u iznosu od 30.256,00kn (6%) zbog racionalizacije poslovanja i smanjenja PDV-a na određene prehrambene artikle.

Trošak na **AOP 169** - energija, povećana je u odnosu na isto razdoblje 2018. godine u iznosu od 22.736,00kn (17%) zbog povećanja cijene energenata.

Trošak na **AOP 170** - materijal i dijelovi za tekuće i investicijsko održavanje, umanjen je u odnosu na isto razdoblje 2018. godine za 7.154,00kn (47,2%) zbog manje potrebe za popravcima u tekućem održavanju objekta.

Trošak na **AOP 171** - sitni inventar i auto gume, uvećan je u odnosu na isto razdoblje 2018. godine za 2.755,00kn (33%) zbog neophodne nabavke sitnog inventara za potrebe djelatnosti.

Trošak na **AOP 173** - službena, radna i zaštitna odjeća i obuća, umanjena je u odnosu na isto razdoblje 2018. godine za 9.962,00kn (50,6%) zbog smanjene potrebe za nabavkom zaštitne odjeće i obuće u 2019.godini.

Trošak na **AOP 175** - usluge telefona,pošte i prijevoza uvećane su u odnosu na isto razdoblje 2018.g. u iznosu od 2.933,00kn (17,2%) zbog potrebe korištenja autobusnog prijevoza na olimpijski festival dječjih vrtića PGŽ na Rab.

Trošak na **AOP 177** - usluga promidžbe i informiranja uvećana je u odnosu na isto razdoblje 2018. godine u iznosu od 5.264,00kn (242,2%) zbog zakonske obveze objave natječaja za ravnatelja u javnom glasilu.

Trošak na **AOP 180** - zdravstvene i veterinarske usluge, umanjene su za 8.839,00kn (17,4%) zbog manjeg troška sanitarnih pregleda radnika.

Trošak na **AOP 181** - intelektualne i osobne usluge, uvećane su u odnosu na isto razdoblje 2018. godine u iznosu od 36.532,00kn (353,3%) zbog povećanja troškova odvjetničkih usluga, a vezano za sudske sporove.

Trošak na **AOP 184** -naknade troškova osobama izvan radnogodnosa, umanjene su u odnosu na isto razdoblje 2018. godine u iznosu od 9.780,00kn (66,2%) zbog prestanka korištenja mjera za zapošljavanje HZZ-a.

Trošak na **AOP 187** - premija osiguranja uvećana je u odnosu na isto razdoblje 2018. godine u iznosu od 21.648,00kn (23%) zbog povećanje vrijednosti paketa police osiguranja.

**Bilješka br. 5:**

Prema **AOP 341** - rashodi za nabavu nefinancijske imovine ukupno iznose 404.145,00kn što je u odnosu na isto razdoblje 2018. godine uvećanje u iznosu 345.052,00kn (583,9%).

Trošak na ovoj poziciji odnosi se na nabavu opreme za dvorište, sukladno odobrenom Projektu Dvorište po mjeri djeteta kojeg je sufinancirala „Zaklada Hrvatska za djecu“, nabavke konvektomata i planetarne miješalice za kuhinju.

Navedeni rashodi su u skladu s financijskim planom za DV Viškovo i planirani su u proračunu Općine Viškovo.

**Bilješka br. 6:**

Prema **AOP 403** - ukupni prihodi od 6.859.420,00kn i **AOP 404** - ukupni rashodi 6.859.420,00kn prikazuju da je rezultat poslovanja za period 1.1. do 31.12. 2019. godine dobro planiran i realiziran.

**II. Bilješke uz obrazac BILANCA**

**Bilješka br. 7:**

U izvanbilančnim zapisima vodi se evidencija o danim instrumentima plaćanja.

Popis sudskih sporova koji se vode na kraju izvještajnog razdoblja, odnosno na dan 31.12.2019. godine:

|  |  |  |  |
| --- | --- | --- | --- |
| Redni broj | Opis prirode spora | Procjena financijskog učinka spora | Procijenjeno vrijeme odljeva ili priljeva sredstava |
| 1. | Sudski spor radi utvrđivanja otkaza ugovora o radu nedopuštenim | 2,500.00 kn parnični troškovi | Nije poznato, žalbeni postupak je u tijeku |
| 2. | Sudski spor radi naknade štete | 1.429.212,25kn | Nije poznato, postupak je u mirovanju |

**III. Bilješke uz obrazac OBVEZE:**

**Bilješka br. 8:**

Stanje obveza na kraju izvještajnog razdoblja **(AOP 286)**, odnosno na dan 31. 12. 2019. godine iznosi 185.072,00kn.

Zakonski predstavnik:

Ravnateljica:

Ingrid Lončarić, prof.

KLASA: 400-05/19-01/1

URBROJ: 2170/01-54-04-20-10

Viškovo, 31. siječnja 2020. godine